## Pravilnik o postupku, načinu i kriterijima raspodjele stranih dozvola za međunarodni cestovni prijevoz stvari

### NN 21/1992 (9.4.1992.), Pravilnik o postupku, načinu i kriterijima raspodjele stranih dozvola za međunarodni cestovni prijevoz stvari

# MINISTARSTVO PROMETA I VEZA

Na temelju članka 33. stavka 3. i članka 42. stavka 2. Zakona o prijevozu
u međunarodnom cestovnom prometu ("Narodne novine", br. 53/91)
i članka 91. Zakona o upravi ("Narodne novine", br. 1B/78, 50/78,
29/85, 48/85, 41/90. i 47/90) ministar prometa i veza donosi

## PRAVILNIK

### o postupku, načinu i kriterijima raspodjele stranih dozvola za međunarodni cestovni prijevoz stvari

Članak 1.

Ovim pravilnikom propisuje se postupak, način i kriteriji raspodjele
stranih dozvola za međunarodni cestovni prijevoz stvari (u daljem tekstu:
dozvola), način korištenja i vračanja dozvola, te prava i dužnosti učesnika
u sistemu korištenja dozvola po zemljama.

Članak 2.

Raspodjelu dozvola domaćim prijevoznicima obavlja Hrvatska gospodarska
komora prema odredbama ovoga pravilnika. Ako broj stranih dozvola za određenu
zemlju bitno odstupa od potrebe za prijevozom stvari, Ministarstvo prometa
i veza može utvrditi poseban postupak, način i kriterije raspodjele dozvola
za tu zemlju.

Članak 3.

Domaći prijevoznik može dobiti dozvolu ukoliko je dobio od Ministarstva
prometa i veza licencu za obavljanje međunarodnog cestovnog prijevoza.

Članak 4.

Domaći prijevoznici preuzimat će dozvole iz redovnog kontingenta u Hrvatskoj
gospodarskoj komori, za period od dva mjeseca, prema prethodno utvrđenim
kriterijima, uz naknadu koju utvrduje Komisija za međunarodni teretni promet
(u daljem tekstu: Komisija), Iznimno od stavka 1. ovoga članka dozvole
se po potrebi mogu dijeliti i češće. Pripadajući kontingent dozvola za
svakog domaćeg prijevoznika pojedinačno utvrduje Komisija na osnovi važećih
kriterija iz ovoga pravilnika. Godišnje CEMT dozvole izdaju se krajem godine
za narednu godinu, mjesečne CEMT dozvole jednom u tri mjeseca, a po potrebi
i češće. Godišnje CEMT dozvole će se, u skladu s utvrđenim kriterijima,
redovno prerasporedivati svaka tri mjeseca, a po potrebi preraspodjela
će se vršiti i češće. Podjelu CEMT dozvola na domaće prijevoznike vrši
Komisija na osnovi kriterija iz ovoga pravilnika. CEMT dozvole preuzimaju
se u Hrvatskoj gospodarskoj komori uz naknadu čiju visinu utvrđuje Hrvatska
gospodarska komora uz suglasnost Ministarstva prometa i veza.

Članak 5.

Sve dozvole preuzimaju domaći prijevoznici u Hrvatskoj gospodarskoj
komori preko ovlaštenih predstavnika.

Članak 6.

Domaći prijevoznik ne može dozvolu ustupiti drugom korisniku.

Članak 7.

Osnovni kriteriji za utvrdivanje pripadajućeg kontingenta određene vrste
dozvola za svakog domaćeg prijevoznika su:

1. broj motornih vozila za koje je dobio licencu.

2. broj iskorištenih dozvola odnosno vrste u prethodnoj godini (ili
u određenom periodu prethodne godine),

3. prijevozi od većeg interesa za gospodarstvo Republike Hrvatske odnosno
prijevozi za koje postoje ugovori za međunarodni prijevoz i

4. prosjećni devizni prihod po dozvoli ostvaren u prethodnoj godini
od usluga u teretnom međunarodnom cestovnom prometu (ili u određenom periodu
prethodne godine). Kriteriji iz stavka 1. ovoga članka imaju podjednak
utjecaj pri utvrđivanju visine pripadajućeg kontingenta dozvola.

Članak 8.

Utvrdivanje pripadajućeg kontingenta prema kriterijima iz prethodnog
članka vršit će se za one vrste dozvola čiji broj ne zadovoljava potrebe
za prijevozima (u daljem tekstu: "kritične" dozvole). Spisak
dozvola iz prethodnog stavka utvrđuje Komisija krajem godine za narednu
godinu, a tokom godine ga, po potrebi, može mijenjati. Podjela dozvola
kojih ima dovoljno vršit će se slobodno, prema zahtjevu domaćeg prijevoznika.

Članak 9.

Za svaku vrstu "kritičnih" dozvola utvrđuje se rezerva koja
iznosi najmanje 5% od ukupnog broja dozvola odnosne vrste i služi za intervenciju
u izvanrednim okolnostima kao što su: podmirenje potreba domaćih prijevoznika
koji su dobili licencu nakon zadnje podjele dozvola, sezonski utjecaji,
promjene na tržištu usluga prijevoza i sl. Rezervu iz stavka 1. ovoga članka
rasporeduje Hrvatska gospodarska komora uz suglasnost Ministarstva prometa
i veza.

Članak 10.

Osnovni kriterij za dodjelu CEMT dozvola je uspješnost korištenja dozvola
u prethodnom periodu (godini, mjesecu) koja se mjeri brojem prijevoza tereta
između trećih zemalja i ostvarenim tonskim kilometrima (tkm). Domaćem prijevozniku
koji ranije nije posjedovao CEMT dozvolu, Hrvatska gospodarska komora može
prvo dodijeliti mjesečnu CEMT dozvolu tek pošto se uvjeri da domaći prijevoznik
uspješno koristi dozvole iz redovnog kontingenta, kao i da posjeduje ugovor
o prijevozu koji garantira uspješno korištenje CEMT dozvole. Dobrim korištenjem
mjesečne CEMT dozvole domaći, prijevoznik stjeće mogućnost dobivanja godišnje
CEMT dozvole. Domaći prijevoznik mora koristiti CEMT dozvolu najmanje četiri
puta mjesečno.

Članak 11.

Domaći prijevoznik je dužan dozvolu koristiti racionalno i efikasno
što podrazumijeva minimalni broj ili zabranu: vožnji bez tereta, vožnji
vozilima nosivosti do to tona, vožnje na kratkim odstojanjima (ne računajući
malogranićni promet), prijevoza jeftinih tereta za koje nisu osigurane
posebne namjenske dozvole i sl. Detaljna ograničenja i zabrane, kao i mjere
za njihovo poštivanje i izuzeće iz zabrane donosi Hrvatska gospodarska
komora u konkretnim slućajevima. Od gornjih ograničenja i zabrana izuzimaju
se motorna vozila s posebnom nadgradnjom (cisterne, hladnjaće, vozila za
prijevoz žive stoke itd.). Hrvatska gospodarska komora može propisati i
obavezno korištenje pojedinih vrsta dozvola (npr. lučkih, za kombinirsni
prijevoz itd.) u skladu s potrebama. U slučaju uvođenja ograničenja za
pojedine vrste dozvola prednost u njihovom korištenju imaju domaći prijevoznici
koji ne posjeduju CEMT dozvole.

Članak 12.

Linijski prijevoz stvari za određenu zemlju, domaći prijevoznik obavlja
na osnovi stalne dozvole koju izdaje nadležni organ te zemlje ili na osnovi
bilateralnih dozvola za tu zemlju iz redovnog kontingenta. Tranzitiranje
usputnih zemalja obavlja se na osnovi u tranzitnih dozvola za te zemlje
iz redovnog kontingenta.

Članak 13.

Dozvole iz redovnog kontingenta neophodne za održavanje linijskog prijevoza
stvari izuzimaju se iz kontingenta dozvola koje stoje na raspolaganju domaćim
prijevoznicima za obavljanje izvanrednih prijevoza, a preuzimaju se, koriste
i vraćaju u skladu s odredbama ovoga pravilnika. Domaći prijevoznik koji
obavlja linijski prijevoz stvari dužan je Hrvatskoj gospodarskoj komori,
krajem godine za narednu godinu, dostaviti red vožnje i ugovor o prijevozu.
Domaći prijevoznik koji namjerava otvoriti redovnu liniju za prijevoz stvari
dužan je ugovor o prijevozu i budući red vožnje dostaviti Hrvatskoj gospodarskoj
komori istovremeno kada Ministarstvo prometa i veza podnosi zahtjev za
odobravanje uspostavljanja linije. Broj dozvola iz stavka 1. ovoga pravilnika
krajem godine za narednu godinu utvrđuje, a po potrebi u toku godine mijenja
Komisija.

Članak 14.

Domaći prijevoznik je dužan do kraja tekućeg dvomjesečnog perioda vratiti
80% iskorištenih ili neiskorištenih dozvola preuzetih za prethodno dvomjesečje,
kako bi mogao zadužiti dozvole za naredni period od dva mjeseca. Dozvole
se vraćaju Hrvatskoj gospodarskoj komori u skladu s Pravilnikom o sadržaju
izvješća Hrvatske gospodarske komore o broju dozvola. Članak 15. Vraćene
i neiskorištene dozvole preraspodijelit će se u fond rezervi.

Članak 16.

Nadzor nad raspodjelom, korištenjem i vraćanjem dozvola obavlja Ministarstvo
prometa i veza.

Članak 17.

Domaći prijevoznik vrši zloupotrebu dozvole:

1. ako je ne popuni pravilno i točno, ako je ne koristi u skladu s njenom
namjenom i važnošću ili ako je ustupi drugom korisniku,

2. ako ne vrati Hrvatskoj gospodarskoj komori CEMT dozvolu najkasnije
deset dana nakon isteka roka važnosti dozvole i

3. ako ne vrati u propisanom roku Hrvatskoj gospodarskoj komori CEMT
dozvolu koja mu se oduzima ili odbija da je vrati kako bi se preraspodijelila
na drugog domaćeg prijevoznika.

Domaćem prijevozniku koji je izvršio zloupotrebu iz točke 1. stavka
1. ovoga članka neće se izdavati one dozvole za koje je zloupotreba dokazana
u trajanju od dva mjeseca, a u slučaju ponovljene zloupotrebe u toku iste
godine, dozvole se neće izdavati četiri mjeseca. Domaći prijevoznik koji
je izvršio zloupotrebu iz točke 2. stavka 1. ovoga članka gubi pravo na
CEMT dozvolu u trajanju od šest mjeseci, a za zloupotrebu iz točke 3. stavka
1. ovoga članka gubi pravo na CEMT dozvolu u trajanju od dvije godine.

Članak 18.

Mjere navedene u članku 17. ovoga pravilnika izriče Ministarstvo prometa
i veza.

Članak 19.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/92-02/20

Urbroj : 535-01-92-2

Zagreb, 1. travnja 1992.

Ministar prometa i veza

**prof. dr. Josip Božičević, v. r.**

Pravilnik, NN 21/1992-478